Selle nädala saates:
Pastorite kalmistu. Näeme, kus kristlasi pekstakse ja vangistatakse
usu kuulutamise pärast.
Viime teid Indiasse, et näidata, kes püüab pühkida usklikud sealtmaalt.
Veel:
Piir, mis lahutab pimeduse valgusest.
Põhja-Koreas hoiab režiim ühiskonda raudses haardes
ja kiusab taga kristlasi.
Lõunas aga palutakse kirikuis
lepitust rahvuskaaslastega kommunistlikus riigis.
Ja:
Kirikuid lammutatakse ja seminare hüljatakse.
Näeme Iirimaa ohustatud kristlikku pärandit,
aga ka vaimuliku ärkamist, mis püüab seda päästa.
Tere vaatama nädalauudiseid! Olen George Thomas.
Ja mina Wendy Griffith.
Vägivald kristlaste vastu on löönud lõkkele Indias,
kus miljonid usuvad, et maa kuulub hindudele.
Paljude arvates tuleb kõik muud usud ühiskonnast kõrvaldada.
Inimõigusühingud süüdistavad India peaministrit
sellise äärmusliku vaate toetamises,
ning mitmed osariigid on jõustanud seadusi mittehindude karistamiseks.
Tegime reportaaži Karnataka’st Indias.
Paul oli 16-aastane, kui teda hakkas kristlaste vastu ässitama
Rashtriya Swayamsevak Sangh (RSS) - hindu poolsõjaväeline äärmusühing.
Kuna olin hindu ja kuulusin RSSi, sai minust nende hindu põhimõtete
kindel järgija, ja seepärast sai mu sihiks tappa kristlasi ja pastoreid.
Turvakaalutlustel ei avalda me Pauli isikut.
Ta ütleb, et RSS võtab kristlased sihikule sellepärast,
et nii paljud hindud Indias hülgavad oma usu, et järgida Jeesust Kristust.
Üks ühingu asutajaid nimetas kristlasi rahvusluse vastasteks ja vaenulikeks,
keda tuleks vastavalt kohelda.
RSSi liikmed, keda siin näete, põimivad hinduismi õpetusse
tihtipeale ka enesekaitse teooria ja praktika.
Nad ütlesid meile, et ristiusk ei kuulu me maale,
kuna kristlased pööravad rahvast.
Seepärast peame ründama pastoreid ja hävitama nende kirikuid,
et me maa jääks hindudele.
Hindud moodustavad veidi alla 80% India rahvastikust.
Moslemeid on 14%.
Kristlus on arvukuselt India kolmas usk umbes 26 miljoni järgijaga
ehk 2,3%ga elanikkonnast, ja kristlaste arv kasvab pidevalt.
Paul tahtis kasvu peatada ja arvas, et ta võimalus tuli,
kui ta hostelisse tuli pastor.
Ent kohtumine muutis hoopis tema elu, kui pastor talle evangeeliumi kuulutas.
Mu süda murdus kuuldes, et Jeesuse Kristuse veri oli ohvriks minu eest,
et Jeesus Kristus armastab mind ja andis oma vere mu pattude eest.
Andsin end Kristusele üle kohe sealsamas.
Nüüd teenib Paul rändpastorina ääremaadel India Karnataka osariigis,
mida tihti kutsutakse pastorite kalmistuks,
kuna siin käib kristlaste vihane tagakius.
Tema kirikut on korduvalt rünnanud RSSi jõugud.
Teda on vangistatud jutlustamise eest, kuid ta pole lakanud teenimast.
Isegi vangis tundsin Jumala armastust.
Ehkki sain peksa, oli mul rõõm, ja olen Jumalale tänulik selle eest.
India on maailma suurim demokraatia 1,4 miljoni inimesega.
Kuid inimõiguste ja usuvabaduse edendajad ütlevad,
et demokraatia on taandumas alates hindude juhitud BJP valitsuse
ja selle juhi Narendra Modi võimuletulekust 2014. a.
See on kõige peenem usuvabaduse piiramise valitsus väljaspool Hiinat.
Dr. David Curry on Rahvusvahelise Usuvabaduse USA Komisjoni liige.
Komisjon on dokumenteerinud
enneolematu kristlaste vastase vägivalla tõusu Modi võimu all.
Enamiku rünnakutest sooritavad RSS ja teised hindu äärmusrühmad,
millel on sidemed peaministri parteiga.
Modi’t süüdistatakse hindutva õhutamises,
mis on radikaalne õpetus, et ainult hindud on ehtsad indialased
ja et kõik muud usklikud, iseäranis kristlased ja moslemid,
on välismaalased, kes tuleb ühiskonnast kõrvaldada.
Nende eesmärk on tõrjuda ristiusk Indiast välja.
Nad peavad Indiat hinduismi pühaks maaks
ja tahavad seda peale sundida,
mh seaduste vastuvõtmisega, mille kohaselt on uskupööramine kuritegu.
See on sihitud eriti kristlike ja islamlike vähemuste vastu.
Mullu septembris sai Karnataka’st India 10. osariik,
mis kehtestas nn. pööramisvastased seadused
ja ühtlasi 3-5-aastase vanglakaristuse kõikidele,
kes leitakse olevat süüdi inimeste ebaseaduslikus ristiusku pööramises.
Pööramisvastase seaduse vastuvõtmise järel väidavad võimud,
et pöörame inimesi sunniviisil.
Joosep on pastoriks Karnataka eri linnades ja külades.
Oleme tarvitanud samu meetmeid tema turvalisuse tagamiseks.
Ta ütleb, et RSS ja muud parempoolsed hindu rühmitused
süüdistavad teda hindude pööramises raha ja muus vormis pististe eest.
Ta eitab neid süüdistusi.
Kui alustasime teenimist 35 aasta eest, polnud meil nii palju probleeme.
Toona oli meil usuvabadus, aga nüüd ei saa me isegi rääkida
ega voldikuid jagada ega midagi teha.
Selline on me olukord täna - iga koguduse juht peab olema hirmu all.
Nagu pastor Paul, nii ka Joosep on kannatanud hindu äärmuslaste raevu.
Nad on lõhkunud mu jalgrattaid, põletanud Piibleid,
tulnud teenistuse ajal me kirikusse ja peksnud rahvast.
Politsei on korduvalt mu kodus käinud, mind on viidud politseijaoskonda
ja korduvalt süüdistatud inimeste pöörduma sundimises,
ilma igasuguste tõenditeta.
India 28 osariigist 12s, millest enamikus on võimul Modi BJP partei,
on nüüd uskupööramist reguleerivad seadused.
Neis osariikides on kasvanud ka jõuguvägivald India kristlaste vastu.
On hämmastav, kui kindlaks jäävad kristlased oma usule.
Don Shank juhib ühingut, mis on kuulutanud evangeeliumi
peamiselt India kristlikes raadiosaadetes alates 1978. a.
Tema rühm on registreerinud juhtumeid, mil hindu äärmuslased
on diskrimineerinud värskelt kristlusesse pöördunuid.
Võimud, eriti külade tasandil,
teevad vähe või mitte midagi kaitsetute usklike kaitsmiseks.
Hämmastav, et paljudel ei lubata küla kaevule minna ega turult toitu osta,
neid aetakse välja, tõrjutakse oma peredest ja kogukondadest,
koguni pekstakse, tapetakse, hävitatakse nende vara.
Ehkki põhiseadus annab kristlastele õiguse kuulutada,
ütleb Shank, et kirik Indias peab ikka valvel olema.
Palvetage, et usklikud jääksid kindlaks usus,
ja palvetage, et tagakiusajate südamed muutuksid,
kuna seda on juba juhtunud.
Üks külapreester ähvardas lõhkuda raadio, mida kasutati kuulutamiseks,
ent ähvardusi loopides lähemale tulles hakkas ta raadiot kuulama
ja võttis hoopis ise Jeesuse Kristuse päästjaks vastu.
Ja, George, seal on vist tulemas väga olulised valimised?
Jah, parlamendivalimised aprillis-mais, väga-väga olulised!
Kristlased jälgivad neid hoolega
ja on muidugi mures, kuna ei taha, et BJP võimule saaks.
Näib aga, et Narendra Modi võidab valimised tänavu mais ülekaalukalt.
Eks siis näeme, mis saab. Tänan, hea lugu!
Järgnevalt, ligimesearmastuse käsu võtmine veelgi tõsisemalt:
Usklikud Lõuna-Koreas palvetavad põhjakorealaste pärast.
Asuge teele rahu ja eneseteostuse poole!
Lootust on leida vaid Kristuses, nagu näitab elumuutev tarkus
Pat Robertson'ist jäänud õpetuses 'Edu kümme seadust'!
Saavutate sihi ja eneseteostuse,
kui uurite oma usuteed määravaid põhimõtteid.
Õpite elama edukalt ja sisukalt ja tooma õnnistusi ja ühtsust perre.
CBNi värskeim pakkumine sisaldab Pat'i kõvakaanelist signatuurraamatut
'Edu kümme seadust', töövihikut 'Edu kümme seadust'
ja 'Edu kümne seaduse' raamatu audiovoogu.
Liitu meiega juba täna!
Kui hakkate CBNi partneriks, saate tänutäheks 'Edu kümme seadust'.
Ärge raisake võimalust rikastada oma usuteed ja teostada oma potentsiaali!
Helistage 1-800-700-7000 või vaadake lehte CBN.com juba täna.
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Püsige kursis CBN’i Uudistega terve päev kõikide meie kanalite kaudu.
Jätkame saadet.
Alates Korea sõja lõpust aastal 1953 on Põhja-Korea muutunud
üheks maailma ohtlikemaks diktatuuriks.
Tõepoolest! Lõuna-Koreas aga palvetavad miljonid täna
oma põhjanaabrite vabaduse ning maade taasühendamise eest.
CBNi Chris Mitchell teatab Korea poolsaarelt.
See on üks paljudest tõketest Põhja- ja Lõuna-Korea vahel.
See tõke peab takistama Põhja-Koreast sisseimbujaid.
70 a. eest sõlmitud vaherahuga jagati maa Põhja- ja Lõuna-Koreaks.
Nüüd, 70 aastat hiljem,
palvetavad miljonid korealased riikide taasühinemise pärast.
Palvetame igal õhtul Põhja-Korea rahva vabanemise pärast.
Kõik riigi elanikud peaksid ühiselt paluma vabadust Põhja-Korea rahvale.
Viimased 17 aastat on igal õhtul kl 22:00-3:00
taolised eestpalvetajad Estri palveliikumisest tulnud kokku palvele.
Professor Lee ütleb, et kuuldes õudusest Põhja-Koreas,
palus ta Jumalalt Tema südant sealse rahva vastu.
Korraga ei suutnud ma mitu päeva süüa ega magada.
Nii palju (halba) toimub seal Põhja-Koreas.
Lapsed on nälga suremas!
Otsustasin, et kuni Põhja-Koreas saab rahvas vabalt kuulda evangeeliumi
ja inimõigused on taastatud, kuni selle ajani teen ma igal õhtul
palvekoosoleku koos paljude teiste eespalvetajatega.
Otsustasime teha palvet igal õhtul kuni ööni välja.
Professor Lee järgi on Põhja-Korea paraku punane latern paljudel aladel.
Ta on maailma halvim demokraatias ning majandus- ja sõnavabaduses.
Ta on parim orjanduses, altkäemaksus, korruptsioonis,
ja esikohal kristlaste tagakiusamises.
Aastakümneid on Põhja-Koreas olnud isikukultus - kolme põlvkonna vältel -
mida miljonid orjalikult kummardavad.
Neil pole võimalust kuulda head sõnumit
ja nad peavad lausa jumaldama oma diktaatorit.
Sestap peaksime nad vabastama vangipõlvest, ja seda me palumegi.
Ta ütleb, et vangilaagrid meenutavad natside surmalaagreid.
Need jõhkrad pildid ilmestavad veidi seda koledust.
Valvurid panid selle poisikese tule peale,
ja on vange, paljud neist kristlased, kellega tehakse keemilisi katseid.
CBNi Uudised vestles kahe Põhja-Koreast pagenuga,
kes kirjeldasid elu ses riigis, mida tihti kutsutakse erakkuningriigiks.
Me ei avalikusta neid,
et mitte ohustada neid ja nende peresid Põhja-Koreas.
Nimetame seda naist A’ks.
Tema on üks vähestest vangilaagrist pagenuist.
Poliitvangide laagreis on 70% kristlased.
Kristlasi süüdistatakse spioneerimises.
Millised on olud vanglais ja koonduslaagreis?
Väga raske, sõnulseletamatult õudne.
Paigus nagu Yong Song’i vangilaager määratakse nad sunnitööle
ning neile söödetakse vesist roiskunud putru, mis haiseb.
Paljud söövad seda ja surevad.
Paigus nagu Chongjin’i vangla on kongid alla 7-9 ruutmeetri,
kuhu aga surutakse kuni 35 inimest.
Seetõttu sureb inimesi iga päev.
Neid ka piinatakse.
Ma ei suuda seda sõnadesse panna.
Naisi kistakse alasti ja vägistatakse.
Vestlesime B’ga, kui ta vaatas üle veekogu Põhja-Korea poole.
Põhja-Koreas pole mingit vabadust.
Ehkki Põhja-Koreas pole raudaedu, on kogu maa nagu üks suur vangla.
Pole vabadust liikuda, vaadata, kõnelda, kuulata - ei mingit vabadust.
Mõlemad ülejooksikud rääkisid, et COVID tõi maale suure muutuse.
Paljud surid ränga toidunappuse tõttu nälga,
paljud jäid haigeks ja surid arstiabi saamata.
Nad palvetasid Jeesuse nimel, ja haiged said terveks.
Kui COVIDi tõttu tõusis kõrge palavik,
paluti Jeesuse nimel palavik alla.
Nii sai Jeesuse nimi Põhja-Koreas väga kuulsaks.
Nüüd hakkavad seni Kim Jong Un’i ja Kim Il-Sung’i uskunud põhjakorealased
ütlema, et ainus, keda usaldada saab, on Jeesus.
Hoolimata survest ütlevad nad, et põrandaalune kirik on COVIDist peale
kahekordistunud tervelt 400 000 liikmeni.
Nüüd levitavad nad evangeeliumi,
saates riisi, raha ja mälupulki Piiblite ja kristlike videotega
pudelipostiga üle vee Põhja-Koreasse.
Professor Lee usub, et müür Põhja- ja Lõuna-Korea vahel
langeb nagu Berliini müürgi.
Olen majandusteadlane.
Sellele poliitilis-majanduslikule olukorrale pole lahendust.
See on nii habras, nii keerukas.
Seetõttu ma lihtsalt palun Issandat:
Sina oled täiuslik vastus! Jaga oma tarkust!
Nii toetun täielikult Issandale.
Tema avab ukse Põhja-Koreasse - see rahustab mu südant.
Küll Tema täiuslik tarkus avab ukse, ja arvan, et see sünnib imekombel.
Korea poolsaare jagamise 70. aastapäeval võrdleb professor Lee
praegust aega juutide Paabeli vangipõlvest vabanemisega.
Ta palub kristlastel üle ilma
ühineda palvega Põhja-Korea rahva vabanemise pärast.
On aeg hüüda koos, palvetada koos, paastuda koos.
Küll siis Issand murrab Põhja-Korea müüri ja surma väe Põhja-Korea üle
ning Issand päästab Põhja-Korea rahva.
Chris Mitchell, CBNi Uudised, Põhja- ja Lõuna-Korea piirilt.
Tänan, Chris!
Järgnevalt: riik, kus kristlus on rekordkiirusel välja suremas,
ent käib ka päästemissioon selle elustamiseks.
Pärast pausi näeme, kus ja kuidas see kõik sünnib.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Ostke CBNist 'Edu kümme seadust',
mis sisaldab Pat Robertson'i signatuurraamatut ja tuliuut töövihikut.
'Edu kümme seadust' annab teile vahendid,
mida vajate eluks Jumala sihi ja väega.
Saate teada, kuidas rakendada elumuutvaid põhimõtteid,
nagu kasuksolemise, elumuutmise ja vastutustunde seadused.
Pange Jumala riigi seadused tööle enda elus.
Ostke 'Edu kümme seadust' juba täna! Helistage või ostke kohe netist!
Jätkame saadet.
Iirimaad tunti vanasti kui üht kristlikemat maad maailmas.
Täna on aga seal kirikuskäijaid vähem.
Ent nüüd on tõusmas uus põlvkond misjonäre,
et tuua hea sõnum Smaragdisaarele tagasi.
Dale Hurd teatab Dublin’ist.
Kui miski võiks sümboliseerida, mis toimus usuga Iirimaal,
siis võiks see olla Kuulutamise kirik Dublin’i lähedal.
See oli varem üks suurimaid kirikuhooneid kogu Iirimaal,
kuid on nüüd lammutatud, kuna teenistustel käis nii vähe rahvast.
Kõik üle 50-aastased Iirimaal mäletavad siiani,
et kunagi käis pea kogu rahvas kirikus,
kuid tänane rahvas ei käi mõnes paigas pea üldse kirikus.
Ristiusk, mis oli Iirimaal valdav sajandeid,
suri hämmastava kiirusega,
ja ühe juhi sõnutsi pole Jumal tänapäeval iirlastele enam oluline.
Nad on mitte ainult astunud välja kirikust,
vaid ka seadustanud samasooabielu ja abordi
ja valinud peaministriks avaliku homo.
Nick Park juhib Iirimaa Evangeelset Allianssi.
Usk oli paljuski kultuuriline.
Oldi katoliiklased, kuna oldi iirlased, ja neid kahte peeti sünonüümiks.
Olime kirikuna väga ülbed.
Paddy Monaghan aitab juhtida Evangeelset Katoliku Algatust.
Paraku on 2 kaotatud rahvahääletust, samasooliste abielu ja abordi üle,
näidanud, et Iiri katoliku kirik on nüüd vähemus.
Mahajäetud kirikuhooned, mõned peaaegu tühjad katoliku seminarid.
Üks vaimulik kirjutas, et võitlus usu pärast Iirimaal on kaotatud.
Kuid tõusmas on uus kirik.
See on suurim kirik Iirimaal, ja see on rumeenlaste nelipühi kirik.
Betaania ehk Bethany koguduses käijad tulid Iirimaale tööd otsima,
kuid mõistavad nüüd, et nad saadeti Iirimaale misjonärideks.
Betaania kogudus kasvab kulutulena
ja peab teenistusi uues 8 miljonit maksvas hoones.
Rääkisin kahe pastoriga siis, kui kirikut veel ehitati.
Palvetame selle maa pärast, paastume selle maa pärast,
ja küllap tahab Jumal,
et oleksime õnnistuseks sellele maale
ja et rohkem inimesi tunneks Jumalat ja saaks päästetud sel maal,
sest Jumal armastab Iirimaad.
Mõistsime, et Jumalal on suurem plaan, suurem eesmärk meie jaoks:
kuulutada Tema sõnumit ja Tema riigi tööd sellele maale.
Peetel, veel üks rumeenia nelipühikirik,
on samuti üks suurimaid Iirimaal.
Betaania pastor Jurjea meenutab aega,
mil riigid nagu Iirimaa saatsid Piibleid kommunistlikku Rumeeniasse.
Ja need Piiblid tulevad nüüd tagasi.
Ka aafriklaste kirikud kasvavad.
Nigeeria Jumala Lunastatud Ristikirik
on Iirimaal paisunud 100 koguduseni ja mitme tuhande liikmeni.
Ja ehkki iirlaste enamus on hüljanud ametliku kiriku,
usuvad küsitluste järgi paljud endiselt evangeeliumi sisu.
Iiri noortest usub vist 70%, et Jeesus tõusis päriselt surnuist üles;
usub päriselt taevast ja põrgut,
usub päriselt, et Jeesus on Jumala lihakssaanud Poeg.
Seega on evangeeliumi tõsiasjade uskujaid endiselt väga palju.
Kui meid lämmatasid religioon ja ametlik kirik, polnud kuigipalju elu.
Nüüd aga, mil need institutsioonid lagunevad,
arvan, et oleme võimaluste maal.
Monaghan ütleb, et Vaim liigub ka mõnes katoliku kirikus.
Siiski on sel maal toimumas vaimulik ärkamine,
ja mõned maapreestrid on päriselt uuesti sündinud, täis Püha Vaimu
ja visiooni.
Nii elab ses rahvas vaimulik pärand,
mida vaenlane, Saatan, tahab kindlasti hävitada.
Kuid usun, et see kordub.
Iirimaa, kunagine misjonipõld, ent seejärel misjonäride väljasaatja,
on jälle saanud misjonipõlluks.
Nii näeme ristiusu sellist plahvatuslikku kasvu,
ja usun, et Jumal ei kahetse ju oma armuande ja kutsumist,
ning Iirimaal on endiselt kutse olla misjonäre väljasaatev rahvas,
ja usun, et Iirimaa täidab seda osa jälle.
Dale Hurd, CBNi Uudised, Dublin.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Jumal hakkas andma mulle põhimõtteid,
millest räägin raamatus 'Edu kümme seadust'.
Pat Robertson'i töö on mõjutanud miljoneid elusid.
Ta lõi erakordse pärandi
kõrgema hariduse, massimeedia ja rahvusvahelise heategevuse vallas.
Võite saada Pat'i tarkuse.
'Edu kümme seadust' on teie kondikava teel saavutustele,
eneseteostusele ja pärandile,
mis on teie ülima kutse vääriline Jumala lapsena.
See eripakkumine sisaldab
Pat'i signatuurraamatut 'Edu kümme seadust' kõvade kaante vahel,
töövihikut, mis on teile teel abiks,
ja veel audioraamatut, mida loeb Andrew Knox Klubi 700st.
Kui inimene tahab saada imet, peab ta olema absoluutselt kindel,
et Jumal on vägev, et Jumal on hea ja et Jumal suudab täita oma tõotuse.
Helista kohe või ava leht cbn.com, et asuda looma oma pärandit juba täna.
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Lõpuks, talveilm ei peata hea sõnumi levikut USA ühes külmimas osariigis.
Jah, Põhja-Dakota's on üleilmne teenistus Pulse
käivitanud 2-aastase evangelismikampaania.
Mark Martin kõneles Pulse'i asutaja Nick Hall'iga
üritusest kuulutada kõikidele põlvkondadele.
Ta elab täna Fargo-Moorhead'is! Ta elab!
Pulse North Dakota'l on ambitsioonikas siht
kuulutada 2 järgmise aasta jooksul evangeeliumi igaühele ses osariigis.
See teeb ligi 800 000 inimest.
See on nagu kojutulek.
Siin on juhte, kes on kündnud maad, teinud tööd, palvetanud,
ja nüüd on vist käes on lõikusaeg, nii Põhja-Dakota's kui kogu me maal.
Põhja-Dakota on evangelist Nick Hall'i koduosariik.
Ta ütleb, et see on ta südames, ja ta on palunud siia kuulutamist 20 aastat.
Eesmärk on, et noored evangelistid
kuulutaksid evangeeliumi kogu osariigi igas suuruses linnades.
Kõikidele vanuserühmadele, kõikidele inimestele!
See pole ehk suur teie, küll aga linna ja inimeste jaoks, kes välja tulevad.
Pauli sõnul osaleb kampaanias 200 noort evangelisti.
Tahame jõuda igasse hooldekodusse, (noorte)vanglasse, perekodusse,
ja lihtsalt kuulutada head sõnumit Jeesusest
ja ehk ka kasvatada üles järgmist evangelistidepõlve.
22-aastane Jessica Sanchez on üks hea sõnumi kuulutajaist.
Ma polnud varem Põhja-Dakotas käinud, ent kui läksin, olin üllatunud,
et inimesed tulid lihtsalt mu juurde ja ütlesid:
Mu tütar vajab Jumalat, ja ma ei tea, kuidas temaga rääkida.
Ta on noor ega mõtle, et tal on Jeesust vaja,
aga siis ta näeb inimesi, kes põlevad Jeesusele!
Pulse North Dakota alustas novembris
Mõistuse-tuuriga, perekondliku jõuluelamusega.
Seal räägitakse jõulude tõelisest tähendusest,
võimaldatakse inimestel otsus teha
ja liidetakse nad koguduste ja teenistustega.
Selle tuuri ürituste käigus tuli tuhandeid usule Jeesusesse,
Igal õhtul tegid sajad inimesed otsuse,
igal õhtul said nägemuse kuulutamiseks osariigis.
Paul Nynas on Põhja-Dakota pastor, kes töötab koos Pulse'iga.
Ent loodan ka, et see sütitab me kogudusi
ja lammutab mineviku müürid me omavahelistes suhetes,
ja saame teha üksmeeles misjonit.
Misjonis kuulutada Põhja-Dakota's
sõnumit päästest Jeesuse Kristuse läbi!
Mark Martin, CBNi Uudised.
Oled käinud Põhja-Dakota's?
Ei kummaski Dakota's veel - seal on liiga külm.
Aga peaksime! Olen käinud Lõuna-, mitte Põhja-Dakota's, kus toimub asju!
Selle nädala saade ongi läbi!
Järgmise nädalani meilt kõigilt nägemist! ja Jumala õnnistust!
Tõlge: Sulev Kivastik